All the Roadrunning

***All the Roadrunning*** er eit samarbeidsalbum mellom den britike musikaren Mark Knopfler og den amerikanske songaren Emmylou Harris, gjeve ut 24. april 2006 av Mercury Records og Universal Music internasjonalt, og av Warner Bros. Records i USA. Albumet fekk generelt god kritikk, og nådde toppen av albumlista i Danmark, Noreg og Sveits. Albumet nådde åttandeplassen i Storbritannia og 17. plassen på ''Billboard'' 200 i USA. «This Is Us» vart gjeven ut som den første singelen, etterfølgd av «Beachcombing». Albumet kom som følgje av eit langvarig samarbeid mellom dei to artistane. I løpet av sju år vart songane spelt inn av paret utan at mange visste om prosjektet. Eit konsertalbum, *[[Real Live Roadrunning]]*, vart gjeve ut etter All the Roadrunning-turneen.

## Bakgrunn
Mark Knopfler og Emmylou Harris hadde begge samarbeidd med mange andre artistar. I tillegg til sine 23 soloalbum og tre samarbeidsalbum med Dolly Parton og Linda Ronstadt, har Harris spelt inn mange duettar og sunge korvokal for mange artistar i generasjonen hennar, som The Band, Garth Brooks, Johnny Cash, John Denver, Bob Dylan, George Jones, Lyle Lovett, Bill Monroe, Roy Orbison, Gram Parsons, Tammy Wynette og Neil Young. Knopfler har òg vore involvert i mange samarbeidsprosjekt, som med Chet Atkins, George Jones, Van Morrison og James Taylor, og produsert album for Willy DeVille, Bob Dylan, Bap Kennedy og Randy Newman, og spelt gitar for mange andre artistar, som Clint Black, The Chieftains, Eric Clapton, Phil Everly, Waylon Jennings, B.B. King, Kris Kristofferson, Sonny Landreth, Kate og Anna McGarrigle, Cliff Richard, Sting, Tina Turner, Steely Dan og Jimmy Webb. Begge delte ein kjærleik til country og var fan av ein av dei store countrygitarheltane, Chet Atkins. I 1990 gav Atkins og Knopfler ut albumet *[[Neck and Neck]]*  lag. Knopfler og Harris møtte første gongen då dei deltok i eit fjernsynsprogram med Chet Atkins i 1987. Dei heldt kontakten og kring ti år seinare i Nasjville, spelte Knopfler nokre av songane sine for Harris, og ideen om å spele i lag kom til.

## Innspeling
*All the Roadrunning* vart spelt inn sporadisk over ein sjuårsperiode. To av songane, den Cajun-aktige «Red Staggerwing» og den akustiske balladen «Donkey Town», var opphavleg planlagt som ein del av soloalbumet til Knopfler, *[[Sailing to Philadelphia]]*, frå 2000. Under ei innspeling i Nashville i 1998 spelte Knopfler og Harris inn dei to songane med Harris på vokal. Studio gav ideen om å lage eit album i lag. Harris sa seinare: «Når du kombinerer to unike stemmer skapar det ei tredje fantomstemme... eg elskar den tredje stemma som Mark og eg skapar. Me merker det med ein gong at stemmene vore blandar seg på vakkert vis leikande lett». Seinare innspelingar fann stad i 2002 og 2004, og paret spelte inn songar frå grunnen av, med nokre av dei beste studiomusikarane i Nashville. Duetalbumet deira vart avbroten av individuelle soloprosjekt, Harris sitt *[[Stumble into Grace]]* i 2003 og Knopfler sitt *[[Shangri-La av Mark Knopfler|Shangri-La]]* i 2004, med tilhøyrande turnear.

## Komposisjon
«If This Is Goodbye» er basert på den siste telefonsamtalen til ei kvinne fanga i World Trade Center den 11. september.

## Turné
Knopfler og Harris la ut på turné i lag etter *All the Roadrunning* i Europa og Nord-Amerika. Turneen starta den 26. mai 2006 i Brussel i Belgia og omfatta 23 konsertar i 23 byar, og enda i Berkeley i California den 30. juni 2006. Besetninga på turneen var Mark Knopfler (gitar, vokal), Emmylou Harris (gitar, vokal), Guy Fletcher (klaverinstrument), Richard Bennett (gitar), Stuart Duncan (fele, mandolin), Matt Rollings (klaverinstrument), Glenn Worf (bass) og Danny Cummings (trommer). Konserten den28. juni 2006 i Gibson Amphitheatre i Los Angeles vart spelt inn og gjeven ut som ei konsertalbum og DVD i *[[Real Live Roadrunning]]*, den 14. november 2006 av Mercury Records og Universal Music internasjonalt, og av Warner Bros. Records i USA.

## Mottaking

I meldinga si for *[[Winnipeg Sun]]* gav Darryl Sterdan albumet fire av fem stjerner, og kalla samarbeidet «ein himmelsk match». Sterdan skreiv:

I meldinga si for *[[The Daily Telegraph|The Telegraph]]* skreiv Neil McCormick at Knopfler og Harris spelte inn eit «merkverdig nytt album» som er ei «samling av rike, modne songar som reflekterer over livserfaringane deira», og er «eit av dei beste albuma i begge sine karrierer».

## Innhald

## Medverkande
;Musikk
* Mark Knopfler – vokal, gitar
* Emmylou Harris – vokal, akustisk gitar (5,9)
* Richard Bennett – gitar
* Jim Cox – klaverinstrument
* Guy Fletcher – klaverinstrument
* Dan Dugmore – akustisk gitar (6,12), pedalsteelgitar (5,10), seksstrengsbass (9)
* Paul Franklin – pedalsteelgitar (3)
* Glen Duncan – fele (4), mandolin
* Steve Conn – trekkspel (4)
* Billy Ware – triangel (4)
* Glenn Worf – bass 
* Chad Cromwell – trommer
* Danny Cummings – trommer
* Jim Horn og The Memphis Horns – horn (12)

;Produksjon
* Mark Knopfler – produsent
* Chuck Ainlay – produsent, lydteknikar, miksing
* Guy Fletcher – lydteknikar
* Mark Kapps – lydteknikar (horn)
* John Saylor – assisterande lydteknikar
* Mark Ralston – assisterande lydteknikar
* Rupert Coulson – mikseassistant
* Graham Meek – teknisk støtte 
* Fabio Iovino – fotografi

## Lister og salstrofé

### Album

### Salstrofé

## Kjelder

**Denne artikkelen bygger på «[[:en:All the Roadrunning|All the Roadrunning]]» frå ,  den 21. januar 2015.* 
*** oppgav desse kjeldene:*

## Bakgrunnsstoff
* ''All the Roadrunning'' på den offisielle heimesida til Mark Knopfler
* ''All the Roadrunning''  at Emmylou Harris official website